**Zápisnica**

z pätnásteho zasadnutia Obecného zastupiteľstva v Rúbani, konaného

dňa 29. júna 2020 o 1700 hodine na obecnom úrade

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňuje 5 poslancov, takže zasadnutie je uznášaniaschopné.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Návrh plánu kontrolnej činnosti hlavného kontrolóra obce Rúbaň na II. polrok 2020
5. Návrh na IV. úpravu rozpočtu obce Rúbaň na rok 2020
6. Predaj motorového vozidla
7. Rôzne
8. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila PaedDr. Krisítnu Pócsovú a Zoltána Ešeka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Bc. Líviu Šámšonovú, Imricha Petríka a Ing. Zoltána Tamašeka.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**4/ Návrh plánu kontrolnej činnosti hlavného kontrolóra obce Rúbaň na II. polrok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh plánu kontrolnej činnosti hlavného kontrolóra obce Rúbaň na II. polrok 2020, ktorý tvorí prílohu zápisnice pod písmenom C. Hlavná kontrolórka obce, Marta Zubnárová uviedla, že na základe ustanovenia § 18f ods. 1 bodu b) zákona  369/1990 Zb. v znení neskorších predpisov hlavný kontrolór obce predkladá obecnému zastupiteľstvu raz za šesť mesiacov návrh plánu kontrolnej činnosti, ktorý musí byť pred prerokovaním 15 dní zverejnený spôsobom v obci obvyklým. Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Marta Zubnárová, hlavná kontrolórka:*

* *správu o  kontrole zameranej na príjem obce za služby poskytované obcou za obdobie január až jún 2020 predloží na najbližšie zasadnutie obecného zastupiteľstva*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č. 124** zo dňa **29.06.2020**

Obecné zastupiteľstvo v Rúbani

**schvaľuje**

Návrh plánu kontrolnej činnosti hlavného kontrolóra obce Rúbaň na II. polrok 2020

**5/ Návrh na IV. úpravu rozpočtu obce Rúbaň na rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na IV. úpravu rozpočtu obce Rúbaň na rok 2020, ktorý tvorí prílohu zápisnice pod písmenom D. Prednostka úradu, Erika Csölleová uviedla, že rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na IV. úpravu rozpočtu Obce Rúbaň na rok 2020 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2020 a na základe týchto skutočností je navrhnutá táto zmena. Pred rokovaním obecného zastupiteľstva bol rozpočtárkou a prednostkou obecného úradu, Erikou Csölleovou, predložený dodatok k návrhu na úpravu rozpočtu obce Rúbaň.

*V diskusii vystúpili:*

*Ing. Štěpánka Zacharová, starostka obce*

* *očakávame nižšie príjmy z podielových daní*

Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **125** zo dňa **29.06.2020**

Obecné zastupiteľstvo v Rúbani

**schvaľuje**

IV. úpravu rozpočtu Obce Rúbaň na rok 2020 s dodatkom

**6/ Predaj motorového vozidla**

Starostka obce, Ing. Štěpánka Zacharová podala informácie o oprave služobného motorového vozidla Škoda Octavia, ktorý je v užívaní obce od roku 2006 a o odporúčaní servisnej organizácie o nutnosti vykonania ďalších opráv. Zostatková hodnota motorového vozidla je nulová.

*Návrh na uznesenie*

*Obecné zastupiteľstvo v Rúbani*

***schvaľuje***

*predaj motorového vozidla ŠKODA OCTAVIA, evidenčné číslo NZ-066CH – hnuteľného majetku vo vlastníctve obce Rúbaň v zmysle zákona č. 138/1991 Zb. o majetku obcí v znení nehorších predpisov a Zásad hospodárenia a nakladania s majetkom obce*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **126** zo dňa **29.06.2020**

Obecné zastupiteľstvo v Rúbani

**schvaľuje**

predaj motorového vozidla ŠKODA OCTAVIA, evidenčné číslo NZ-066CH – hnuteľného majetku vo vlastníctve obce Rúbaň v zmysle zákona č. 138/1991 Zb. o majetku obcí v znení nehorších predpisov a Zásad hospodárenia a nakladania s majetkom obce

**7/ Rôzne**

Starostka obce, Ing. Štěpánka Zacharová podala tieto informácie:

Informácie v súvislosti s pripravovaným podujatím „Stretnutie priateľov motoriek“. Tradičné podujatie Telovýchovnej jednoty FC Rúbaň by sa malo konať v dňoch 7. až 8. augusta 2020 na športovom ihrisku v Rúbani. Obecné zastupiteľstvo vyjadrilo súhlas.

Informácie v súvislosti s valným zhromaždím miestnej akčnej skupiny MAS Dvory a okolie, ktoré sa konalo dňa 11.6.2020 na Obecnom úrade v Gbelciach.

V mesiaci august 2020 sa plánuje vyhlásenie výzvy na aktivity opatrenia B2 Zvyšovanie bezpečnosti a dostupnosti sídiel z IROP-u. Pre našu obec vychádza finančná alokácia vo výške 9139 EUR. Spoluúčasť obce by bola vo výške 5 %, čo je suma 456,95 EUR.

Popis oprávnenej aktivity:

1. Výstavba, modernizácia, rekonštrukcia zastávok staníc, parkovísk na linkách prepájajúcich obec s mestom/obcou

* Vnútorné a/alebo vonkajšie informačné tabule
* Stacionárne informačné systémy

1. Budovanie prvkom a podpora opatrení na zvyšovanie bezpečnosti dopravy v mestách/obciach ako:

* Budovanie alebo rekonštrukcia nadchodov, podchodov,
* Budovanie alebo rekonštrukcia chodníkov,
* Odstraňovanie úzkych miest v doprave,
* Odstraňovanie bariér,
* Budovanie, rekonštrukcia alebo modernizácia prvkov na ochranu zraniteľných účastníkov dopravy –cyklisti, chodci
* Budovanie, rekonštrukcia alebo modernizácia vodorovného a zvislého dopravného značenia vrátane svetelnej signalizácie
* Budovanie, rekonštrukcia alebo modernizácia verejného osvetlenia v priamej nadväznosti na bezpečnosť dopravy a jej účastníkov
* Systémy na privolanie pomoci v prípade núdze

Obecné zastupiteľstvo odporúča zapojiť sa do oprávnenej aktivity budovanie a rekonštrukcia chodníkov.

*V diskusii vystúpili:*

*Ing. Zoltán Tamašek, poslanec – chodníky na hlavnej ceste boli upravené, odporúča riešiť menšie uličky*

*Zoltán Ešek, poslanec – zistiť aký dlhý chodník by sa dal zrealizovať zo sumy 9.590 EUR*

Informácie o vykonanej kontrole dodržiavania zákona o ochrane osobných údajov dňa 11.6.2020 na Obci Rúbaň zodpovednou osobou GDPR.

Dňa 11.6.2020 bol do podateľne obce Ministerstvom vnútra SR, Prezídium Hasičského a záchranného zboru doručený Dodatok č. 1 k zmluve o poskytnutí dotácie na rekonštrukciu hasičskej zbrojnice z dôvodu ukončenia verejného obstarávania na zhotoviteľa prác.

Informácie o zasadnutí pracovnej skupiny zriadenej na riešenie mimoriadneho zhoršenia vôd  (úhyn rýb v potoku Paríž) konaného dňa 16.6.2020 na Obecnom úrade v Strekove a predloženej správe našou obcou na Slovenskú inšpekciu životného prostredia.

Informácie o neschválení žiadosti o poskytnutie finančného príspevku na aktivačnú činnosť formou dobrovoľníckej služby podľa § 52a zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov“ Úradom práce, sociálnych vecí a rodiny Nové Zámky. Dôvodom je mimoriadna situácia. Očakáva sa, že v mesiaci júl 2020 bude spustený nový národný projekt.

Informácie v súvislosti s rozhodnutím Nitrianskeho samosprávneho kraja o udelení licencie pre všeobecného lekára obvodu Strekov, Rúbaň. Odo dňa 1. júla 2020 ordináciu otvára MUDr. Viktória Varga na pôvodnej adrese: Býčia medza 931/2, 941 37 Strekov.

Informácie vo veci predloženia informácií žiadateľmi dotácií na Nitriansky samosprávny kraj v súvislosti s dotáciami z rozpočtu Nitrianskeho samosprávneho kraja na podporu kultúry, športu a cestovného ruchu.

Žiadosti budú na základe predložených informácií žiadateľmi znova prehodnotené.

Starostka obce dala priestor poslancom na tlmočenie nápadov, názorov.

*Zoltán Ešek, poslanec:*

* *informoval o plánovanej hasičskej súťaži na deň 1. august 2020*

*PaedDr. Kristína Pócsová, poslanec:*

* *aj bývalí dobrovoľní hasiči by sa zúčastnili súťaže*
* *dopyt, kedy bude slávnostné odhalenie pietneho stĺpa*

*Ing. Zoltán Tamašek, poslanec:*

* *dopyt k rozlúčke predškolákov so škôlkou, prečo sa môže zúčastniť len jeden rodič*

*Ing. Štěpánka Zacharová, starostka obce*

* *požiadala DHZ o predloženie scenára hasičskej súťaže, upozornila na striktné dodržanie bezpečnostných a preventívnych opatrení v súvislosti s pandémiou COVID 19*
* *slávnostné odhalenie pietneho stĺpa odporúča zorganizovať na deň 20.08.2020, na sviatok Sv. Štefana*
* *organizácia podujatia rozlúčka predškolákov s materskou školou je v réžii a kompetencii riaditeľky MŠ, k dopytu poslanca bude vyžiadané stanovisko riaditeľky MŠ*

**8/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: PaedDr. Kristína Pócsová

Zoltán Ešek

Zapisovateľka: Helena Kanyicsková